Ootamatust elektri hinnatõusust nördinud tarbija: mille jaoks need lepingud siis on, kui neid ei täideta? - Kasulik.ee\nOotamatust elektri hinnatõusust nördinud tarbija: mille jaoks need lepingud siis on, kui neid ei täideta?\nElektritõus tabas tarbijat ootamatult, kuid Alexela Energia sõnul on sellel omad põhjused olemas.\n"Kusagil pole jutu olnud sellest, et Alexela Elekter tõstis 1. oktoobrist, ühepoolselt, ilma kliente teavitamata fikseeritud eletripakettide hinda 38%. Tõstis, olenemata lepingukestuse pikkusest. Kontrollisin ka sõpradelt, kellel Alexelaga leping. Täpselt sama lugu. Tekib küsimus, milleks siis need tähtajalised lepingud, kui nendest kinni ei peeta?" küsib lugeja.\nLugeja saatis ka oma septembri ja oktoobri arved, kus oli näha, et päevane elekter maksis oktoobris 5.808 s/kWh, ööajal 4.908 s/kWh, kuid septembris 4.242 s/kWh ja 3.492 s/kWh. Arvetel kirjas, et tegu on fikseeritud hindadega.\nAlexela turundus- ja kommunikatsioonijuht Kadri Ambos vabandab ebamugavuste pärast ja tõdeb, et hinnatõus leidis tõesti aset, kuid elektrilepingud on siiski tähtajatud.\n"Hinna muutmisest teavitasime kliente arve peal ning samuti on sellise olukorra tekkimise võimalus kirjeldatud ettevõtte tüüptingimustes," ütles ta.\nRiigikohus on oma otsuse nr 3-2-1-106-13 p-s 25 öelnud, et eelduslikult peab tähtajatu leping vähemalt mingis ulatuses võimaldama lepingus ettenähtud tasu perioodilist korrigeerimist, ütles Ambos.\nElektrilepingus on kokku lepitud tähtajaline hinnaperiood ja selle kestel kehtiv hind. Hinnaperioodi kestus võib olla ühest kuust kuni mitme aastani.\nElektrilevi arvesti sidehäire tähendas kliendi jaoks üllatavat lisaarvet. Klient tagajalgadel: nemad selle ju paigaldasid, miks mina vastutan? (119) 20.08.2018\nElektrilevi kaugloetav elektriarvesti ei edastanud pool aastat näite. Kohusetundlikult arveid tasunud klient sai sellest teada 200-eurose lisanõudega (175) 07.08.2018\n"Arvestades seda, et majanduskeskkonnas üldisemalt või elektriturul spetsiifilisemalt võib toimuda hinnaperioodi kestel olulise mõjuga sündmusi, mida elektrimüüja ei saa elektrilepingu sõlmimisel ja hinnaperioodiks hinna kokku leppimisel ette näha ega mõjutada, on elektrimüüja näinud ette mõlema poole kaitseks ettevõtte tüüptingimustesse punkti 2.4, millega o õigus erakorraliselt muuta hinda ka hinnaperioodi kestel."\n"Oluline on siinjuures märkida, et muutmine võib olla nii hinna alandamine kui ka hinna tõstmine. Kui näiteks elektri sisseostuhind peaks oluliselt langema, siis on igati tarbija huvidega kooskõlas see, et müüja alandaks hinnaperioodi kestel ka kõrgema hinnaga kokkuleppe sõlminud tarbija elektrihinda ja seda hinnaperioodi kestel. Niisamuti, kui elektri sisseostuhind tõuseb, siis on müüjal õigus lepingut muuta ja korrigeerida hinda ülespoole. Tarbijale on aga antud õigus muudatusega mittenõustumisel leping lõpetada," kirjeldas Ambos.\nMiks hind tõusis? Sellel oli Ambose sõnul kaks põhjust.\n1. Süsteemihalduri poolt muudeti alates jaanuarist bilansiteenuse hinnastamise metodikat ja kehtestati bilansiteenuse administratiivkulu komponent müüja ebabilansi koguselt 1,50 EUR/MWh . Alexela Energia juhib siinkohal tähelepanu sellele, et süsteemihalduril on muudetud metoodika alusel edaspidi õigus administreerimistasu tõsta 30-päevase etteteatamistähtajaga, mis tähendab, et ka elektrimüüjatel ei ole infot varem ette teada ja elektrimüüja ei saa omalt poolt selle tasu kehtestamist ega muutmist ka mõjutada.\n2. Elektri sisseostuhindade märgatav tõus on toimunud alates juunist ja tõusnud nii juulis kui ka augustis märgatavalt. Kui kuni juunini 2018 oli kahel eelneval aastal Eesti hinnapiirkonna elektri kuu keskmine hind vahemikus 30-40 EUR/MWh, siis juunist kuni septembrini 2018 on see tõusnud juba vahemikku 50-55 EUR/MWh ja hinnatõusu trendi ennustatakse ka edaspidi.\nEelkirjeldatud kaks asjaolu panid Alexela Energia olukorda, kus tal tuli rakendada tüüptingimuste punktis 2.4 sätestatud meedet.\nAlexela Energia märgib, et tüüptingimuste punkt 2.4 kohaselt juhul, kui neid erakorralisi sündmusi hinnaperioodi kestel ei esine, siis kehtib varem kokkulepitud hind ka uuel hinnaperioodil. Seega on tarbijatele antud etteulatuvalt ja selgesõnaliselt teada ka seda, et uue hinnaperioodi hinnamuutuse (nii hinna alandamise kui ka hinna tõstmise) aluseks on konkreetsed mõjuvad põhjused. Samuti on tüüptingimustes selgesõnaliselt kirjeldatud hinnamuutusest teavitamise protsessi ning tarbija õigust leping üles öelda.\nAlexela Energia selgitab, et hinnaperioodi kokkuleppimisel eeldataksegi, et hind kehtib kogu hinnaperioodi. Üksnes tüüptingimuste punktis 2.4 nimetatud ootamatud elektrimüüja mõjuulatusest väljasolevad sündmused võivad kaasa tuua vajaduse lepingut muuta ja hinda kas vähendada või tõsta.\nVoolu välja lülitamisest ei piisa! 5 soovitust oma ala spetsialistidelt, kuidas...\nLinnapilti lisandub aina enam uut tüüpi sõiduvahendit. Millega on tegu ja mis reeglid...\nFikseeritud elektrihinna tõus saabus paljudele ootamatult. Klient: teavitus peenes kirjas...\nBauhofi hinnakorrigeerimine ajas kliendil meele mustaks. Poekülastaja: mille nimel neid...\n4 ohtlikku märki, mis näitavad, et koju tuleks kiiremas korras elektrik kutsuda


Raudmehe salat | PM\nAvaleht Retseptid Raudmehe salat\nKui ühes salatis saavad kokku punapeet, rohumaa lihaveise mahlane liha, toortatar ja sibul koos küüslauguse kastmega, siis võib seda salatit ilma igasuguse liialduseta raudmeestele sobivaks koosluseks pidada. Igast koostisosast ja tema kasulikust mõjust meie kehale võiks pikalt kirjutada. Üllatav on ka see, et esmapilgul ehk pisut ootamatu kooslus suudab väga maitsva kooskõla moodustada. Tasub kindlasti järele proovida. Võib juhtuda, et leiad endale uue lemmiku\n• 2 keskmise suurusega peeti (ca 500 g)\n• 1 punane sibul, poolratastena\n• 1 pakk Karni romsteeki (ca 200 g)\n• 2 dl Remedyway toortatart\n• 1,5 dl Tarplani küüslauguga salatikastet\n• Olivia rapsiõli, praadimiseks\n• Hakitud värsket peterselli või murulauku\n• Soola ja pipart\nKeera peet fooliumisse ja tõsta eelkuumutatud ahju 200 kraadi juurde 45-60 minutiks, kuni peet on läbi küpsenud. Tõsta ahjust, jahuta, koori ja tükelda.\nKeeda tatar. Selleks tõsta toortatar potti või kastrulisse ja kalla peale vesi nii, et see jääks ca 2 cm üle tatratangu. Lisa veidi soola ja lase siis kiirelt keema tõusta. Alanda kuumus miinimumini ja keeda umbes 5 minutit. Keera kuumus ära ja jäta veel 10-15 minutiks järelkuumusesse kaane alla hauduma.\nKuumuta pannil keskmisel kuumusel õli. Kuivata romsteek majapidamispaberiga kuivemaks ja prae siis pannil mõlemalt poolt mõne minuti jooksul läbi. Maitsesta soola ja pipraga. Jäta 10-15 minutiks puhkama ja lõika siis õhukesteks viiludeks.\nSega küüslaugukaste sidrunimahlaga.\nLaota salatiroheline salativaagnale. Sinna peale säti tükeldatud peet, sibul, toortatar ja romsteegiviilud. Nirista peale salatikaste. Viimistle soola ja värskelt jahvatatud musta pipraga ning puista peale hakitud maitserohelist.\nJÄRGMINESuvine salat suitsuangerjaga


Lihula tulistamine on hull üksikjuhtum. Eestis ei ole tulirelvadega suuri probleeme - Eesti Ekspress\nHalbu asju juhtub. Autod sõidavad inimestele otsa. Laps jääb liivakastis liiva alla ja lämbub. Lihula lähedal laseb mees tulirelvast inimesi maha.\nOn inimlikult arusaadav, et selliste sündmuste järel saabuvad kiiresti emotsionaalsed ja tugevad reaktsioonid: keelata, piirata, ära võtta. Täpselt nii läks ka seekord. Tavaliste kommentaatorite puhul on puusalt reageerimine arusaadav, aga sellesse, et nii siseminister kui politseijuht teavad juba enne asitõendite kogumise lõppu, mida tuleb teha, ära võtta ja keelata, peab suhtuma kriitiliselt. Üksikjuhtumid ei anna ülevaadet suurest pildist ja kuuma peaga ei tehta häid otsuseid.\nHea kolleeg Vahur Koorits kirjutas mõned päevad tagasi, et seaduslike relvadega pannakse Eestis tihti toime raskeid kuritegusid. Moraal samasse auku, et Mikk Tarraste juhtum pole anomaalia, pigem tavaline ja seetõttu on vaja kiiresti midagi ette võtta. Koorits toob arvudena välja, et alates 2016. aastast on seaduslike relvadega sooritatud Eestis 27 kriminaalkuritegu.\nArvudel on aga ka teine pool.\nMargus Kurm kutsub oponente Estonia teemalisele debatile: mulle tundub, et te pole seni olnud siirad 212